b'\n_START_ARTICLE_\nIcarus Down\n_START_SECTION_\nO skupini\n_START_PARAGRAPH_\nSkupina Icarus Down je bila ustanovljena leta 2004. Sestavljena je iz \xc4\x8dlanov skupin Request Denied, Aaron Knows, Overload, Lost In The Crowd in Sun Ate Mars, ki ima jasen cilj, da dose\xc5\xbee prepoznavnost z resnim delom in brezkompromisno glasbo. Skupino sestavljajo Domen U\xc4\x8dakar, Jure Zdovc, Jaka Tav\xc5\xa1, Alan Jan\xc4\x8di\xc4\x8d in Toma\xc5\xbe Mihelec.\n_START_SECTION_\nGlasba\n_START_PARAGRAPH_\nZvok skupine je te\xc5\xbeko opredeliti, a sodi nekje med alternativni rock, post rock, emo, hardcore in zapu\xc5\xa1\xc4\x8dine grungea, ter varira od \xc4\x8distega do umazano distorziranega, od analognega do digitalnega zvoka, od ambientalnega do eksplozij energije pravilnih in nepravilnih ritmov. Menjavanje teh slu\xc5\xbei za \xc5\xbee omenjen tok glasbe, ki se plazi ali pa trga meje in i\xc5\xa1\xc4\x8de nove sve\xc5\xbeine v prenasi\xc4\x8deni glasbeni sceni.\n_START_SECTION_\nBiografija\n_START_PARAGRAPH_\nSkupina, se je zbrala leta 2004, z \xc5\xbeeljo po resnem delu z glasbo, sestavljali pa so jo glasbeniki z veliko izku\xc5\xa1enj. Sprehajanje med glasbenimi stili je skupino prepri\xc4\x8dalo, da mej ni in tako so neobremenjeno iskali svojo glasbeno ni\xc5\xa1o \xe2\x80\x93 biti druga\xc4\x8den na \xc4\x8duden, a dober na\xc4\x8din. Njihov cilj pa je bila \xc5\xbeanrsko sve\xc5\xbea, brezkompromisna in atmosferska glasba, z eno omejitvijo: kvaliteta. Dana\xc5\xa1njo podobo je skupina dobila leta 2006 s pridru\xc5\xbeitvijo kitarista Alana Jan\xc4\x8di\xc4\x8da in bobnarja Jake Tav\xc5\xa1a._NEWLINE_V tem obdobju se je skupina predstavljala predvsem s koncerti po slovenskih klubih, festivalih in nate\xc4\x8dajih za neuveljavljene skupine, s \xc4\x8dimer si je po\xc4\x8dasi a pridno pridobivala poslu\xc5\xa1alce po celi Sloveniji, hkrati pa so posneli tudi Demo CD, z desetimi komadi, ki so ga kot promocijski material delili ob\xc4\x8dinstvu na koncertih._NEWLINE_Leto kasneje (2006) je bil v studiu posnet EP z naslovom Soundtrack Of A Weekend, ki se je predstavil \xc5\xa1ir\xc5\xa1i populaciji z animiranim videospotom za pesem\xc2\xa0\xc2\xbbPush Me... And I\xe2\x80\x99ll Let You\xc2\xab, ki ga je izdelala kar skupina sama. Promocijski EP je vseboval 3 komade, prej omenjeni videospot, ter multimedisjko aplikacijo. Videospot temelji na tematiki besedila in prikazuje mo\xc5\xa1kega na \xc5\xbeivljenjski poti, polni sku\xc5\xa1njav, razpetega med dobrim in slabim. Pravilna odlo\xc4\x8ditev je prikazana s samomorom alter ega \xe2\x80\x93 simboli\xc4\x8dnim skokom v prepad. Pri izdelavi spota so se \xc4\x8dlani skupine opirali na japonsko zvrst risank anime._NEWLINE_V poletju 2007 se je skupina zopet podala v studio z namenom, da posnamejo prvenec, ki bo brezkompromisen in sve\xc5\xbe. Z neskon\xc4\x8dnim naslovom Contortions, Mood Swings And The Inevitable Decay Of Relationships album vsebuje 13 novih pesmi in se s stilsko neopredeljivo glasbo naslanja na mitologijo Ikarjevega pobega. Z besedili pa opisuje \xc5\xbeivljenjske trenutke vseh nas. Album je bil 10. 12. 2007 izdan pri ljubljanski zalo\xc5\xbebi Cela Pametna Zalo\xc5\xbeba, ter se predstavlja z videospotom za singl\xc2\xa0\xc2\xbbMinus All\xc2\xab. Videospot je izdelal re\xc5\xbeiser Matej Ocepek. Spomladi 2008 je bil premierno predstavljen \xc5\xa1e drugi videospot za skladbo\xc2\xa0\xc2\xbbVenus\xc2\xab\xc2\xa0z zgoraj omenjenega prvenca, katerega avtor je Matej Drnov\xc5\xa1ek \xe2\x80\x93 \xc4\x8dlan MTB Trbovlje, ki je v spot vklju\xc4\x8dil posnetke z downhill filma Five. Prvenec je skupina uspe\xc5\xa1no predstavljala po \xc5\xa1tevilnih klubih po Sloveniji in razli\xc4\x8dnih festivalih doma in v tujini._NEWLINE_Poleti 2008 se je skupina zopet podala v studio in se lotila projekta The Burning Water Project - dvojni album, ki je namenjen prostem prenosu preko spleta._NEWLINE_Prvi, akusti\xc4\x8dni album A N A L O G je iz\xc5\xa1el 11.novembra 2008 na uradni spletni strani skupine in vsebuje 12 pesmi, ki so akusti\xc4\x8dne predelave nekaterih komadov z Demo CD-ja (2005), EP-ja Soundtrack Of A Weekend (2006) in prvenca Contortions, Mood Swings And The Inevitable Decay Of Relationships (2007). K sodelovanju pri albumu A N A L O G je skupina povabila \xc5\xa1e Jureta Zdovca (akusti\xc4\x8dna kitara), Barbaro Avsenak (vokal) in Urbana Kneza (klarinet)._NEWLINE_Drugi, elektronski album D I G I T A L pa je iz\xc5\xa1el leto kasneje, 12. januarja 2009, prav tako na uradni strani in vsebuje 11 pesmi. Pri ustvarjanju albuma sta sodelovala Jure Zdovc in Uro\xc5\xa1 Grahek (Red Five Point Star), oba na kitarah.'